মহানগর ওয়েবডেস্ক: উপত্যকা থেকে ৩৭০ ধারা তুলে নেওয়া হয়েছে প্রায় দেড় মাস হয়ে গেছে৷ বিরোধীদের ভাবনায় অনেকটাই থিতিয়ে গেছে ৩৭০ জিগির৷ তবে মোদীর এই সিদ্ধান্তে যে যথেষ্ট খুশি বিদেশে থাকা কাশ্মীরি পণ্ডিতেরা৷ সেই ছবি অবশ্য গতকালই স্পষ্ট হয়েছে৷ তবুও হাউডি মোদীর মঞ্চ থেকে ৩৭০ অনুচ্ছেদ খারিজের প্রসঙ্গে তুলে সোজা ব্যাটে খেললেন প্রধানমন্ত্রী নরেন্দ্র মোদী৷ প্রধানমন্ত্রী নরেন্দ্র মোদী বলেন, এতদিন উপত্যকায় ৩৭০ ধারা বজায় থাকায় তার ফায়দা তুলত সন্ত্রাসবাদীরা৷ কিন্তু এখন তা আর সম্ভব নয়৷ ৩৭০ উঠে যাওয়ায় জম্মু-কাশ্মীর-লাদাখের মানুষ এ বার ভারতীয় সংবিধানপ্রদত্ত অধিকার ভোগ করতে পারবেন।
৩৭০ ধারা প্রত্যাহার, হাউস্টনের মাটিতে জয়জয়কার নমোর, পেলেন স্ট্য়ান্ডিং ওভেশন